**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. november 22-én (kedden) 15.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a hét képviselő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az egészségügyi alapellátási körzetek megállapításáról szóló rendelet megtárgyalása.

Előterjesztő: Dr. Varga Attila jegyző

1. A helyi építési szabályzatról szóló rendelet módosításának megtárgyalása.

Előterjesztő: Dr. Varga Attila jegyző

1. Kérdések, interpellációk.

**Napirendi pontok tárgyalása**

**1./ Napirend**

Az egészségügyi alapellátási körzetek megállapításáról szóló rendelet megtárgyalása.

**Eged István FIDESZ-KDNP polgármester**

Ezzel a napirendi ponttal kapcsolatban annyit akar elmondani, hogy törvényességi felhívás érkezett a rendelettel kapcsolatban. Átadja a szót a jegyző úrnak.

**Dr. Varga Attila jegyző**

Mint polgármester úr is említette a Kormányhivataltól törvényességi felhívás érkezet.

Állásfoglalást, szakvéleményt kértünk ezzel kapcsolatban, és ennek tükrében lett a rendelet módosítva.

**Eged István FIDESZ-KDNP polgármester**

Kérdezi, hogy ezzel a rendelet módosítással kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a egészségügyi alapellátási körzetek megállapításáról szóló rendelet módosításával, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**10/2016. (XI.23.) önkormányzati rendelete**

**az egészségügyi alapellátási körzetek megállapításáról**

Pétervására Város Önkormányzat Képviselőtestülete az egészségügyi alapellátásról szóló 2015. évi CXXIII. törvény 6. § (1) bekezdésben kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésben meghatározott feladatkörében eljárva továbbá az az egészségügyi alapellátásról szóló 2015. évi CXXIII. törvény 6. § (2) bekezdésben biztosított véleményezési jogkörében eljáró alapellátásért felelős országos módszertani intézet véleményére figyelemmel a következőket rendeli el:

**Rendelet hatálya**

**1. §**

A rendelet hatálya kiterjed Pétervására város közigazgatási területén ellátási kötelezettséggel működő háziorvosi körzetekre, házi gyermekorvosi körzetre, fogorvosi körzetekre, védőnői ellátás körzeteire, illetve az alapellátáshoz kapcsolódó ügyeleti ellátásra, valamint az iskola-egészségügyi ellátásra.

**Az alapellátás körzetei**

**2. §**

(1) Pétervására Város Önkormányzata (a továbbiakban: Önkormányzat) a háziorvosi ellátásról – területi ellátási kötelezettséggel – kettő háziorvosi körzet kialakításával gondoskodik.

(2) A háziorvosi körzetek területeit az 1. mellékletben foglaltak szerint állapítja meg.

(3) A háziorvosi körzetek székhelye: 3250 Pétervására, Szabadság tér 28.

**3. §**

(1) Az Önkormányzat a házi gyermekorvosi ellátásról - területi ellátási kötelezettséggel - egy házi gyermekorvosi körzet kialakításával gondoskodik.

(2) Pétervására város teljes közigazgatási területe egy házi gyermekorvosi körzetet alkot.

(3) A házi gyermekorvosi körzet székhelye: 3250 Pétervására, Szabadság tér 28.

**4. §**

(1) Az Önkormányzat a fogorvosi ellátásról - területi ellátási kötelezettséggel – kettő fogorvosi körzet kialakításával gondoskodik.

(2) A fogorvosi körzetek területeit a 2. melléklet tartalmazza.

(3) A fogorvosi körzetek székhelye: 3250 Pétervására, Szabadság tér 28.

**5. §**

(1) Az Önkormányzat a védőnői ellátásról - területi ellátási kötelezettséggel – kettő védőnői körzet kialakításával gondoskodik.

(2) A védőnői körzetek területeit a 3. mellékletben foglaltak szerint állapítja meg.

(3) A védőnői körzetek székhelye: 3250 Pétervására, Szabadság tér 28.

**6. §**

(1) Az Önkormányzat az iskola-egészségügyi ellátást - területi ellátási kötelezettséggel - egy házi gyermekorvos, kettő védőnő, és kettő fogorvos közreműködésével biztosítja.

(2) Az iskola-egészségügyi ellátásban részesülő iskolák és óvodák (együtt: oktatási intézmények) felsorolását a 4. melléklet tartalmazza.

**Az alapellátáshoz kapcsolódó háziorvosi,**

**házi gyermekorvosi és fogorvosi ügyeleti ellátás körzetei**

**7. §**

(1) Az alapellátáshoz kapcsolódó orvosi ügyeleti ellátást az önkormányzat a Pétervására és Környéke Központi Orvosi Ügyeleti Társulás útján látja el.

(2) Az orvosi ügyelet székhelye: 3250 Pétervására, Szabadság tér 29.

(3) Az alapellátáshoz kapcsolódó fogorvosi sürgősségi ügyeleti ellátás hétvégén 8-14 óráig.

(4) A fogorvosi sürgősségi ügyelet székhelye: 3300 Eger, Klapka Gy. u. 1.

**Záró rendelkezések**

**8. §**

(1) Ez a rendelet a kihirdetését követő napon lép hatályba.

(2) Hatályát veszti a háziorvosi körzet megállapításáról szóló Pétervására város, Erdőkövesd, Váraszó, Ivád, Kisfüzes községek Társult Képviselőtestülete, Istenmezeje Község Önkormányzat Képviselőtestületének 1/2002. (III.25.) számú együttes rendelete.

Pétervására, 2016. november 22.

|  |  |
| --- | --- |
| **Eged István**  **FIDESZ-KDNP**  **polgármester** | **Dr. Varga Attila**  **jegyző** |

**1. melléklet a 10/2016. (XI.23.) önkormányzati rendelethez**

**Háziorvosi körzetek területei**

A) I. háziorvosi körzet

a) Pétervására Város Önkormányzat területén az alábbi utcák közigazgatási területei:

Alkotmány út,

Árpád út,

Hársfa út,

Honvéd út,

Hunyadi János út,

Ivádi út,

József Attila utca,

Kossuth Lajos út,

Köztársaság út,

Molnár Attila út,

Nefelejcs út,

Orgona út,

Petőfi út,

Rózsa út,

Széchenyi István utca,

Szénégető puszta,

Tisztisor,

Zrínyi Miklós utca,

Szőlő út.

b) Társulási megállapodás alapján:

ba) Váraszó Község Önkormányzat teljes közigazgatási területe,

bb) Erdőkövesd Község Önkormányzat teljes közigazgatási területe,

B) II. háziorvosi körzet

a) Pétervására Város Önkormányzat területén az alábbi utcák közigazgatási területei:

Ady Endre utca,

Alvég utca,

Akácfa út,

Béke út,

Budai Nagy Antal út,

Dózsa György út,

Ifjúság utca,

II. Rákóczi Ferenc út,

Keglevich út,

Papláza út,

Máriássy János utca,

Mogyoróska utca,

Templom utca,

Vár utca,

Szabadság tér,

Szent Márton út,

Táncsics út.

b) Társulási megállapodás alapján:

ba) Ivád Község Önkormányzat teljes közigazgatási területe,

bb) Kisfüzes Község Önkormányzat teljes közigazgatási területe,

**2. melléklet a 10/2016. (XI.23.) önkormányzati rendelethez**

**Fogorvosi körzetek területei**

A) I. fogorvosi körzet

a) Pétervására Város Önkormányzat területén az alábbi utcák közigazgatási területei:

Alkotmány út,

Árpád út,

Hársfa út,

Honvéd út,

Hunyadi János út,

Ivádi út,

József Attila utca,

Kossuth Lajos út,

Köztársaság út,

Molnár Attila út,

Nefelejcs út,

Orgona út,

Petőfi út,

Rózsa út,

Széchenyi István utca,

Szénégető puszta,

Tisztisor,

Zrínyi Miklós utca,

Szőlő út.

b) Társulási megállapodás alapján:

ba) Váraszó Község Önkormányzat teljes közigazgatási területe,

bb) Erdőkövesd Község Önkormányzat teljes közigazgatási területe,

B) II. fogorvosi körzet

a) Pétervására Város Önkormányzat területén az alábbi utcák közigazgatási területei:

Ady Endre utca,

Alvég utca,

Akácfa út,

Béke út,

Budai Nagy Antal út,

Dózsa György út,

Ifjúság utca,

II. Rákóczi Ferenc út,

Keglevich út,

Papláza út,

Máriássy János utca,

Mogyoróska utca,

Templom utca,

Vár utca,

Szabadság tér,

Szent Márton út,

Táncsics út.

b) Társulási megállapodás alapján:

ba) Ivád Község Önkormányzat teljes közigazgatási területe,

bb) Kisfüzes Község Önkormányzat teljes közigazgatási területe,

bc) Istenmezeje Község Önkormányzat teljes közigazgatási területe.

**3. melléklet a 10/2016. (XI.23.) önkormányzati rendelethez**

**Védőnői körzetek területei**

A) I. védőnői körzet

a) Pétervására Város Önkormányzat területén az alábbi utcák közigazgatási területei:

Alkotmány út,

Árpád út,

Hársfa út,

Honvéd út,

Hunyadi János út,

Ivádi út,

József Attila utca,

Kossuth Lajos út,

Köztársaság út,

Molnár Attila út,

Nefelejcs út,

Orgona út,

Petőfi út,

Rózsa út,

Széchenyi István utca,

Szénégető puszta,

Tisztisor,

Zrínyi Miklós utca,

Szőlő út.

b) Társulási megállapodás alapján:

ba) Váraszó Község Önkormányzat teljes közigazgatási területe,

bb) Erdőkövesd Község Önkormányzat teljes közigazgatási területe,

B) II. védőnői körzet

a) Pétervására Város Önkormányzat területén az alábbi utcák közigazgatási területei:

Ady Endre utca,

Alvég utca,

Akácfa út,

Béke út,

Budai Nagy Antal út,

Dózsa György út,

Ifjúság utca,

II. Rákóczi Ferenc út,

Keglevich út,

Papláza út,

Máriássy János utca,

Mogyoróska utca,

Templom utca,

Vár utca,

Szabadság tér,

Szent Márton út,

Táncsics út.

b) Társulási megállapodás alapján:

ba) Ivád Község Önkormányzat teljes közigazgatási területe,

bb) Kisfüzes Község Önkormányzat teljes közigazgatási területe.

**4. melléklet a 10/2016. (XI.23.) önkormányzati rendelethez**

**Iskola-egészségügyi ellátásban részesülő oktatási intézmények**

a) Pétervásárai Tamási Áron Általános Iskola 3250 Pétervására, Szabadság tér 12.

b) FM ASzK Pétervásárai Mezőgazdasági Szakképző Iskola és Kollégium 3250 Pétervására, Keglevich út 19.

c) Pétervásárai Támási Áron Általános Iskola Erdőkövesdi Tagiskolája 3252 Erdőkövesd, Petőfi út 2.

d) Pétervásárai Napköziotthonos Óvoda 3250 Pétervására, Kossuth út 1.

e) Pétervásárai Napköziotthonos Óvoda Váraszói Tagóvodája 3254 Váraszó, II. Rákóczi F. út 1.

f) Erdőkövesdi Napköziotthonos Óvoda 3252 Erdőkövesd, Petőfi út 2.

g) Ivádi Napköziotthonos Óvoda 3248 Ivád, Dózsa Gy. út 1-3.

**2./ Napirend**

A helyi építési szabályzatról szóló rendelet módosításának megtárgyalása.

**Dr. Varga Attila jegyző**

Jogszabályi változások miatt kellet ezt a rendeletet is módosítani, amire a Kormányhivatal törvényességi felhívásban hívta fel a figyelmet.

2018. év végéig teljesen új rendezési tervet kell majd készíteni.

**Eged István FIDESZ-KDNP polgármester**

Mivel most már közeleg a 23. sz. főút építése, és a rendezési terv elkészítésénél ezt is figyelembe kell venni, gondolva a következő évek fejlesztésére is.

Kérdezi, hogy ezzel a rendelet módosítással kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a helyi építési szabályzatról szóló rendelet módosításával, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselő-testületének**

**11/2016. (XI.23.) számú önkormányzati rendelete**

**a helyi építési szabályzatról szóló**

**4/2003. (II.14.) önkormányzati rendeletének módosításáról**

Pétervására Város Önkormányzatának Képviselőtestülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában, illetve az épített környezet alakításáról és védelméről szóló 1997. évi LXXVIII. törvény 6. § (1) bekezdésében kapott felhatalmazás alapján, a Mötv. 13. § (1) bekezdés 1. pontjában meghatározott feladatkörében eljárva a következőket rendeli el:

**1. §**

Pétervására Város Önkormányzat Képviselő-testülete a helyi építési szabályzatról szóló 4/2003. (II.14.) önkormányzati rendelet (a továbbiakban: R.) 7. § (1) bekezdése helyébe a következő rendelkezés lép:

„(1) E rendelet hatálya alá eső területen az engedélyköteles építési munkák körét az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet határozza meg.”

**2. §**

A R. 16. § (7) bekezdése helyébe a következő rendelkezés lép:

„E rendelet szabályainak alkalmazása során figyelembe kell venni az erdőről, az erdő védelméről és az erdőgazdálkodásról szóló 2009. évi XXXVII. törvény (a továbbiakban: Evt.) rendelkezéseit is.”

**3. §**

A R. 17. § (2) bekezdés cd) pontja helyébe a következő rendelkezés lép:

„cd) Az Etv. 77. § d) pontja szerinti létesítmények, termékvezetékek és műtárgyai.”

**4. §**

A R. 24. § (1) bekezdése helyébe a következő rendelkezés lép:

„(1) A telekalakítás szabályait az épített környezet alakításáról és védelméről szóló 1997. évi LXXVIII. törvény 23. §-a tartalmazza.”

**5. §**

A R. 25. §-a helyébe a következő rendelkezés lép:

„25. §

(1) A levegő védelmének részletes előírásait a levegő védelméről szóló 306/2010. (XII. 23.) Korm. rendelet szabályozza.

(2) A zaj- és rezgés elleni védelem során a zaj- és rezgésterhelési határértékeket a környezeti zaj- és rezgésterhelési határértékek megállapításáról szóló 27/2008. (XII. 3.) KvVM-EüM együttes rendelet határozza meg.

(3) A helyi vízvédelem során a vízgazdálkodásról szóló 1995. évi LVII. törvény, és a vízbázisok, a távlati vízbázisok, valamint az ivóvízellátást szolgáló vízilétesítmények védelméről 123/1997. (VII. 18.) Korm. rendelet előírásait kell betartani.

(4) A hulladékgazdálkodás részletes szabályait a hulladékról szóló 2012. évi CLXXXV. törvény határozza meg.”

**6. §**

Hatályát veszti a R. 6. § (1)-(3), és (5) bekezdései, a 7. § (2) bekezdése, a 9. § (3) bekezdés d) pontja, a 10. § (4) bekezdése, a 14. § (4) bekezdése, a 16. § (5) bekezdése, a 24. § (2) bekezdése és a 27. § (3) bekezdése.

**7. §**

Ez a rendelet a 2016. december 1-jén lép hatályba.

Pétervására, 2016. november 22.

**Eged István Dr. Varga Attila**

**FIDESZ-KDNP jegyző**

**polgármester**

**3./ Napirend**

Kérdések, interpellációk.

**Eged István FIDESZ-KDNP polgármester**

Kiosztásra került pár határozati javaslat, amiről beszélni kell a testületnek.

Az első dolog a 23. és 25. sz. főutak építésével kapcsolatos.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért, a határozati javaslattal az kézfelemeléssel szavazzon.

A képviselőtestület **1 fő tartózkodás mellett,** **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 94/2016. (XI.22.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) kijelenti, hogy a Via Futura Mérnöki Tanácsadó és Szolgáltató Kft. tervező által kinyomtatott és az önkormányzat részére digitális formában is átadott tervdokumentáció Bátonyterenye-Ózd közötti 23. és 25. főutak Pétervására települést érintő fejlesztései – beleértve az 1-es tervezői változatot – összhangban vannak az önkormányzat elképzeléseivel.

2. A Képviselőtestület a Rendezési terv módosításához átadott adatszolgáltatást elfogadja és egyben felhatalmazza Eged István polgármestert, hogy a település Rendezési terv módosításakor az adatszolgáltatás alapján a tervezett közúti beruházás a település rendezési tervébe beépítésre kerüljön.

Határidő: azonnal

Felelős: Eged István polgármester

**Eged István FIDESZ-KDNP polgármester**

Térjünk át a következő témára, ez is kiosztásra került.

Ennek lényege, hogy a testület lezárja a településrendezési eszközök módosításának véleményezési szakaszát.

Kérdezi, hogy ezzel kapcsolatban van-e valakinek kérdése, véleménye, hozzászólása?

Amennyiben nincs kérdés kéri, hogy aki egyetért, a határozati javaslattal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 95/2016. (XI.22.) határozata**

Pétervására Város Önkormányzat Képviselő-testülete **lezárja** a településrendezési eszközök módosításának **véleményezési szakaszát.** Az államigazgatási javaslatok beépültek a településrendezési eszközök módosításának alátámasztó munkarészébe. Jogszabályon alapuló el nem fogadott vélemény, a vélemények összegzésében nem szerepel.

1. Jelen döntés 1. mellékletét képezi a "Pétervására város településrendezési eszközeinek módosítása kapcsán érkezett államigazgatási és egyéb szervek véleményei, azok elfogadásából következő tervi változások, és el nem fogadás esetén azok indoklása"című dokumentáció.

2. A képviselő-testület a melléklet tartalmával egyetért, azokat elfogadja, azok alapján nem vált szükségessé a jóváhagyandó munkarészekben tervi változtatás.

3. A képviselő-testület a partnerségi egyeztetést lezárja, melyet a partnerségi egyeztetés szabályairól szóló 61/2016. (VI. 9.) önkormányzati határozata alapján folytatott le. A partnerségi egyeztetés során a véleményeztetés céljából történő tájékoztatásra javaslatok, vélemények nem érkeztek.

4. A véleményezési szakasz jelen döntés közzétételével zárul le.

5. A képviselő-testület felkéri a Eged István polgármestert, hogy a településrendezési eszközök módosítása vonatkozásában kezdeményezze a végső szakmai véleményezési szakasz lefolytatását az állami főépítészhez benyújtott dokumentációval.

Határidő: folyamatos

Felelős: Eged István polgármester

**Eged István FIDESZ-KDNP polgármester**

Következő dolog, amiről beszélnünk kell az a közbiztonság.

A közbiztonsági helyzetről szóló kritikákkal kapcsolatban több helyre lett levél írva (rendőrség, Gyivi, Ált. Isk., stb.). Két helyről érkezett válasz. A rendőrség ígéretet tett arra, hogy megpróbálnak jobban odafigyelni. A drogozással kapcsolatban elmondták, hogy gyűjtik az adatokat, hogy egy adott kedvező pillanatban tudjanak hatásosan cselekedni.

**Barta Gábor képviselő**

Szociális Bizottság ülést tartott. Témája a mikulás illetve a karácsonyi csomagok adása.

A tavalyi példát követve szeretnék az idén is ezt intézni.

Az időseknek a csomagkihordást december 20-ra (kedd) tervezték.

**Eged István FIDESZ-KDNP polgármester**

Kérdezi, hogy a Szociális Bizottság álltal megtárgyalt csomagok adásával kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 96/2016. (XI.22.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy minden pétervásárai lakosú óvodás korú gyermekek részére (2.000,-Ft), és a Tamási Áron Általános Iskolába járó iskolás korú gyermekek részére (2.000 Ft/fő) mikuláscsomagot, és minden 70 év feletti pétervásárai lakos (3.000 Ft/fő), illetve az Időskorúak Otthona lakói részére karácsonyi ajándékcsomagot ad a települési támogatás terhére.

2. A Képviselőtestület a mikulás, és ajándékcsomagok vásárlásához szükséges összeget, - összesen 1.132.000,-Ft keretösszegben - biztosítja.

Határidő: azonnal

Felelős: Eged István polgármester

**Dr. Varga Attila jegyző**

Pétervására, Táncsics út 42. szám alatti ingatlan tulajdonosai lemondanának tulajdonjogukról az önkormányzat javára. Az épületet le kellene bontani az állaga miatt. Jelenleg 1 fő lakik benne, jogcím nélkül használja.

Ajándékozási szerződést kötnének a tulajdonosokkal, ehhez kéri a testület felhatalmazását.

**Eged István FIDESZ-KDNP polgármester**

Kérdezi, hogy a Pétervására, Táncsics út 42. sz. alatti ingatlannal kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a fentiekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 97/2016. (XI.22.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy ha Pétervására, Táncsics út 42. szám alatti ingatlan tulajdonosai lemondanak az ingatlanban lévő tulajdonrészükről, elfogadja azt ajándékba.

2. A Képviselőtestület felkéri a jegyzőt, mint jogtanácsost az ajándékozási szerződés elkészítésére, és felhatalmazza a polgármestert, hogy az elkészült ajándékozási szerződést aláírja.

Határidő: értelem szerint

Felelős: Eged István polgármester

**Boros Csaba alpolgármester**

Paplázán több helyen nincs világítás. Rossz a közlekedés, nagyon sötét van.

Tornacsarnokra állapota szégyen a városra nézve. Október-április között több száz gyerek használja az iskolából.

A csarnok állapota kritikán aluli. Nincs rendesen világítás, esőzés után már a falakból folyik a víz. Kezd az épület életveszélyessé válni.

**Barta Gábor képviselő**

A Sportcsarnoknál érintésvédelem lett csináltatva.

A villanyvezetékekkel komoly gondok vannak.

**Eged István FIDESZ-KDNP polgármester**

Érdekes dolog ez.

Az iskolát elvették, de az étkeztetést oldja meg az önkormányzat, a sportcsarnok javítását szintén az önkormányzatnak kellene megoldani. Segítséget nem kapunk sehonnan se.

Talán a KLIK léphetne a sportcsarnok ügyében.

**Boros Csaba alpolgármester**

Ilyen hely nincs még egy az országban.

Itt a legnagyobb probléma az étkeztetés, és a sportcsarnok bezárásának a lehetősége.

**Varró Magdolna képviselő**

Újra csak a problémákra tudja felhívni a figyelmet. Az Egészségügyi Központ hátsó udvara nagyon rossz állapotban van, valamit kezdeni kell vele. A világítást is meg kell oldani.

Kérdezi, hogy a téli felkészüléssel kapcsolatban sikerült-e megegyezni a PEVIK-kel?

**Eged István FIDESZ-KDNP polgármester**

Összeírták hogy hol hiányzik az égő, pótlása folyamatban van.

Zöld város pályázatba talán belefér ez a rész. De még nincs döntés. Ha megnyerik részletes tájékoztatást fog adni.

**Tóth János képviselő**

A Kossut úti rész benne van a Zöld Város pályázatban? Keglevich úti rész?

**Eged István FIDESZ-KDNP polgármester**

Zöld Városba a Kossuth úti járda rész nincs benne, nem lehet.

Az is lehet, hogy az Erdészet előtti rész sem fér bele, nem tudják még most.

Keglevich úti rész tervezés alatt.

Kossuth úti részt saját költségvetésből kellene megoldani.

Nagyon jól tudja, hogy a járdák néhol kritikán aluliak.

**Tóth János képviselő**

Kossuth út a pataktól a postáig nagyon rossz.

**Eged István FIDESZ-KDNP polgármester**

Az oda ültetett tujákkal is van már gond.

**Barta Gábor képviselő**

Este nagyon sötét van tőlük.

**Dr. Varga Attila jegyző**

Az év végén a dolgozóknak szeretnének némi juttatást adni. Nem jutalomról van szó.

Ez 8000.- Ft értékben Erzsébet utalvány lenne.

Intézményeknél be lett a költségvetésbe tervezve.

**Eged István FIDESZ-KDNP polgármester**

Ennyivel meg lehet köszönni a dolgozók munkáját.

**Varró Magdolna képviselő**

Be volt tervezve.

A 12.000.-Ft-ból lesz 8.000.- Ft?

**Dr. Varga Attila jegyző**

Igen.

**Eged István FIDESZ-KDNP polgármester**

Ezzel kapcsolatban van-e kérdés?

Amennyiben nincs kérdés kéri, hogy aki egyetért, a béren kívüli juttatással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 98/2016. (XI.22.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az önkormányzati dolgozók, a Napköziotthonos Óvoda, Báziskonyha, az Idősek Otthona, a Szántó Vezekényi István Művelődés Háza és Könyvtár közalkalmazottai részére bruttó 624.000,-Ft összértékben ajándék Erzsébet utalványt ad.

2. A Képviselőtestület felkéri a polgármestert, hogy intézkedjen a fenti utalványok december hónapban történő kiutalásáról.

Határidő: 2016. november 30.

Felelős: Eged István polgármester

**Eged István FIDESZ-KDNP polgármester**

Elmondja, még, hogy a Bekölcei lakásokkal kapcsolatban a CSOK intézés alatt áll.

A téli felkészülés, hogy áll?

**Barta Gábor képviselő**

Az útszóró sót megvették. Van 25 tonna érdesítő.

A PEVIK vett felépítményt az IFA tehergépjárműre.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**, és várja a képviselő-testület tagjait, kollégákat a közmeghallgatásra.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**